משמר יהודה

משמר יהודה המכונה גם גבעת אדומים ומצפה יהודה, הוא מאחז בשולי מדבר יהודה, בסמיכות לקידר ומעלה אדומים בתחומי המועצה האזורית גוש עציון.

היסטוריה
הניסיון הראשון להקמת יישוב במקום נעשה בראשית שנות השמונים, על ידי חברת מצפה לבניין (חברון) בע"מ, שהודיעה כי רכשה כ-1,500 דונם באזור לשם הקמת יישוב, ומכרה מגרשים בני כ-600 מ"ר לכ-600 קונים.

בינואר 1984 החליטה ועדת השרים להתיישבות להקים את מצפה יהודה, החלטה שלא מומשה עקב הדרישה להשלמת הסדרת רישום המקרקעין, כשהחברה המשווקת החזיקה בכ-30 אחוז מהשטח בלבד.

ב-2016 עברו הקרקעות מידי חברת מצפה לבניין (חברון) לידי קרן ירושלים המאוחדת, ששיווקה אותם כיישוב חרדי עתידי. בעקבות השיווק פנה משרד החוץ של הרשות הפלסטינית למועצת הביטחון של האו"ם בבקשה לנקוט צעדים נגד הרחבת ההתנחלות.

קבוצת חברי כנסת חתמו על קריאה לממשלה להקים במקום יישוב וליישם את החלטת ועדת השרים להתיישבות מ-1984.

במקום הוקמה ב-2019 חווה הקרויה חוות צאן קידר, על שם הפסוק .

בפברואר 2023 הורה הקבינט המדיני-ביטחוני להכשיר את היישוב, לצד שמונה מאחזים נוספים. בעקבות ההחלטה החליטה ועדת השמות הממשלתית להעניק ליישוב את השם "משמר יהודה".

קישורים חיצוניים 
 
 
 כך משווקים קרקעות ליד ירושלים ליישוב שמעולם לא קם, באתר גלובס

הערות שוליים 

נחל קדרון
מועצה אזורית גוש עציון
מאחזים ביהודה ושומרון